Napsugár Bábszínház

A papucsszaggató királykisasszonyok
2024-03-23 16:00 - 17:00 UTC | Napsugár Bábszínház Beliczey-terem, Gyulai út 2/1., Békéscsaba
Bögrés mesék sorozatunkban egy-egy népmese köré társítunk táncot, kézműves foglalkozást, interaktív részvételt a mesélésben. Nem hagyományos bábelőadás, hanem egy vidám, szórakoztató, ugyanakkor tartalmas együttlét a közönségünkkel, a végén teával vagy kakaóval. A sorozatban Benedek Elek: A papucsszaggató királykisasszonyok az első mese, amit két teaházat üzemeltető táncos játszik el tárgyakkal, tánccal, gyerekekkel. A helyzetkomikumra épülő játék közben kis tánctanításra is sor kerül. Jó alkalom ez arra, hogy a családok, szülők, nagyszülők is részt vegyenek a játékban és gyermekükkel, unokájukkal közös élményben legyen részük. Persze csak akkor, ha kedvük van hozzá, ám ha csak külső szemlélőként vesznek részt, akkor is élvezhetik az előadást.

Mesélik, játszák, táncolják: Czumbil Emőke, Majthényi DánielZene: Lovas GáborLátvány: L. Deák RékaRendező: Csortán Zsóka

4 éves kortól ajánljuk!
